Jurajova harfa

Súhvezdie Jurajova harfa (lat. Harpa Georgii alebo aj Psalterium Georgii) zaviedol v roku 1789 na nebeskú oblohu pôvodom uhorský astronóm Maximilián Hell, vtedajší riaditeľ hvezdárne vo Viedni, na počesť britského kráľa Juraja III. V jeho ročenke Ephemerides astronomicae pre rok 1790 figuruje súhvezdie pod názvom Psalterium Georgii. V Bodeho atlase Uranographia ju nájdeme pod menom Harpa Georgii. Harfa ležala medzi súhvezdiami Býk, Veľryba a Eridanus. Dnes sa však už nepoužíva.

Harfa Juraja